CELEX: 32017R2460
Language: hu
Date: 2017-10-30 00:00:00
Title: A Bizottság (EU) 2017/2460 rendelete (2017. október 30.) a takarmány- és élelmiszerjog, valamint az állategészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló 882/2004/EK európai parlamenti és tanácsi rendelet VII. mellékletének az uniós referencialaboratóriumok jegyzéke tekintetében történő módosításáról (EGT-vonatkozású szöveg. )

29.12.2017   
            
            
               HU
            
            
               Az Európai Unió Hivatalos Lapja
            
            
               L 348/34
            
         A BIZOTTSÁG (EU) 2017/2460 RENDELETE
   (2017. október 30.)
   a takarmány- és élelmiszerjog, valamint az állategészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló 882/2004/EK európai parlamenti és tanácsi rendelet VII. mellékletének az uniós referencialaboratóriumok jegyzéke tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmány- és élelmiszerjog, valamint az állategészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendeletre (1) és különösen annak 32. cikke (5) bekezdésére,
   mivel:
   
               (1)
            
            
               A 882/2004/EK rendelet általános szabályokat állapít meg többek között az élelmiszer-higiéniára vonatkozó szabályoknak való megfelelés ellenőrzésére irányuló hatósági ellenőrzések elvégzésére. Az említett rendelet értelmében az európai uniós referencialaboratóriumok (a továbbiakban: uniós referencialaboratóriumok) tájékoztatják a nemzeti referencialaboratóriumokat az analitikai módszerek részleteiről és koordinálják e módszerek alkalmazását. Az uniós referencialaboratóriumokat az említett rendelet VII. melléklete sorolja fel.
            
         
               (2)
            
            
               A tejet és tejtermékeket vizsgáló uniós referencialaboratórium munkaprogramjában elsősorban az analitikai módszerek biztosítását és a nemzeti laboratóriumok által a minőségi markerekről – például a szomatikus sejtszámokról és a csírákról – folytatott laboratóriumközi jártassági vizsgálatok közös megközelítésének biztosítását tűzték ki célul. A hivatalos ellenőrzéseket végző hatósági laboratóriumok és az élelmiszer-vállalkozások által egyre gyakrabban megbízott laboratóriumok is rendelkeznek már a gazdaságokban összegyűjtött tej árának meghatározásához alkalmazott, fent említett markerek megfelelő elemzéséhez szükséges naprakész szakértelemmel.
            
         
               (3)
            
            
               Az Unióban így a továbbiakban nincs szükség a tejet és tejtermékeket vizsgáló uniós referencialaboratóriumra. Ezért ezt a referencialaboratóriumot törölni kell az uniós referencialaboratóriumokat felsoroló, a 882/2004/EK rendelet VII. mellékletében szereplő jegyzékről.
            
         
               (4)
            
            
               A 882/2004/EK rendelet VII. mellékletét ezért ennek megfelelően módosítani kell.
            
         
               (5)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   A 882/2004/EK rendelet VII. melléklete I. részének 1. pontját el kell hagyni.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. október 30-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 165., 2004.4.30., 1. o.